Like uungåelig som tidevannet kommer diskusjonen om privatisering eller ikke privatisering innen eldreomsorgen når det begynner å nærme seg valg.

Les også: Stor uenighet om Oslos sykehjem

Les også: Tvilsom aktør i eldreomsorg får fortsette

Les også: Svensk pleier: – Norsk eldreomsorg er forferdelig

NRK spurte 1 916 listetopper om de er tilhengere av private tilbydere innen eldreomsorgen privat.

Svarene var på ingen måte overraskende. Programmessig svarte 80,1 prosent av listetoppene fra Høyre og Fremskrittspartiet ja, mens 70,4 prosent listetopper fra Arbeiderpartiet, SV og Senterpartiet svarte nei.

Si din mening nederst i saken!

For eller mot private aktører innen eldreomsorg lokalt Er ditt parti tilhenger av bruk av private tilbydere innen eldreomsorg lokalt? Ja (prosent) Nei (prosent) Bare ideelle aktører (prosent) Antall respondenter 1 916 Frp og Høyre 80,1 3,1 12,6 Ap, SV og Sp 1,2 26,7 70,4

Og frontene er ofte steile. Ihvertfall i rikspolitikken.

Høyre-ordfører: – Ja, men ikke her

Ordfører Thore Vestby i Frogn kommune. Foto: Erichsen, Jarl Fr. / SCANPIX

Praksis ute i kommunene er imidlertid en helt annen. For i følge NHO Service er bare 15 av 1050 sykehjem i Norge drives av private komersielle bedrifter. I mange tilfeller er diskusjonen om privatisering eller ikke privatisering helt uinteressant.

Som i Frogn kommune i Akershus.

– Konkurranse kan bedre kvaliteten. Det er et prinsipp som jeg synes er godt, sier høyreordfører Tore Vestby.

Men prinsipp er én ting, praktisk gjennomføring noe helt annet.

Da kommunen skulle bygge nytt sykehjem, ble også det kommunalt. I likhet med alle andre sykehjem i kommunen.

Les også: Fikk sparken etter NRK-avsløring

Les også: IKEA til topps – Adecco på omdømmebunnen

Les også: Frykter pasienter blir kasteball

– Store ting som skjer i en kommune er det viktig å være enige om. Den satsingen som vi gjør nå på omsorg er vi veldig enige om, og det må vi prøve å bevare. Det sikrer gjennomføringen, sier Vestby.

Han sier det ville forpurre samarbeidet i kommunen dersom Høyre lokalt gikk inn for private løsninger.

Ikke imponert

Petter Furulund NHO Service Foto: Solum, Stian Lysberg / SCANPIX

Toppsjef Petter Furulund i NHO Service mener private tilbydere har en naturlig plass i eldreomsorgen i Norge.

Hverken han eller organisasjonen han representerer er imponert av forskjellen på teori og praksis.

– Andelen er latterlig lav. 15 av 1000 private er så godt som ingenting, sier Furulund til NRK.

Han sier de politikerne som har gått til valg på privatisering også må sette dette ut i praksis.

Vestby i Frogn bryr seg imidlertid lite om den rikspolitiske debatten.

– Da får de (rikspolitikerne, red.anm) snakke om privatisering, så får vi drive med våre ting her, sier Vestby.